Medlemsnyt+11.+maj+2010

Når du er medlem af Københavns Fødevarefællesskab har du samtidig adgang til et stort netværk af ligesindede. Vi er over 400 medlemmer nu og over 100 mennesker har sin ugentlige gang i lokalet i Korsgade. Der er altså rig mulighed for at efterlyse andre medlemmer at samarbejde og samkøbe med. Og der er rig mulighed for at inspirere hinanden. Alle medlemmer opfordres derfor til dels at hænge opslag op på opslagstavlen i Kafa-X og dels at bruge "forummet" på [|forum.kbhff.dk]
 * Fra medlem til medlem**

Her kan du finde interessefæller. Det kan være du ønsker at finde andre småbørnsforældre, så I sammen kan indkøbe en palle økologiske bleer - og på den måde få rabat. Måske du ønsker at finde andre, der vil være med til at skabe et økologisk bofællesskab. Måske du kender en lokal forhandler af æg fra fritgående høns, som kan give jer rabat hvis I er mange der køber sammen. Måske du har en fantastisk opskrift med ramsløg, du vil give videre. Måske der er en spændende problemstilling omkring bæredygtighed, du ønsker at debattere. Eller et link til et fødevarefællesskab i udenlandet som du vil dele.

Alt er muligt gennem Københavns Fødevarefællesskab - hvis du selv gør en indsats for at få det til at ske! Eneste krav er at man holder sig indenfor de 10 grundprincipper, der er grundlæggende for Københavns Fødevarefællesskab. Dem kan du læse her: http://kbhff.wikispaces.com/V% C3%A6rdier

Er du i tvivl om din idé holder sig indenfor grundprincipperne kan du skrive en mail og spørge driftskollektivet på kollektiv@kbhff.dk

Det er medlemmerne der udgør fællesskabet og det er medlemmerne der gør fællesskabet levende. Brug hinanden!